open-index/open-wikipedia-markdown huggingface dataset:
எட்டியோபிளாஸ்ட்டுகள்

**எட்டியோபிளாஸ்ட்டுகள்** (Etioplast) என்பது ஒளிபடாத பசுங்கனிகங்களைக் குறிக்கின்றன. இவைகள் பொதுவாக இருள் நிறைந்த பகுதிகளில் வளரும் பூக்கும் தாவரங்களில் (ஆஞ்சியோஸ்பர்ம்களில்) காணப்படுகிறது. ஒரு தாவரமானது பலநாட்கள் ஒளி இல்லாத சூழலில் வளர்க்கப்படும் போது பொதுவாகக் காணப்படும் பசுங்கணிகங்கள் எட்டியோபிளாஸ்ட்டுகளாக மாறுகிறது. எட்டியோபிளாஸ்ட்டுகள் என்பது செயல்படத்தக்க நிறமிகள் இல்லாத லியூக்கோபிளாஸ்ட்டுகள். இலைகளில் அதிக அளவு எட்டியோபிளாஸ்ட்டுகள் காணப்படுகிற பொழுது பச்சை நிறத்திற்குபதில் மஞ்சள் நிறத்தில் காணப்படுகிறது.

இந்தத்தாவர உடலங்கள் புரோலேமல்லார் உடலங்களைக் கொண்டுள்ளது. இவைகள் சவ்வினால் தொகுக்கப்பட்டுள்ள பாதி துகள்களான பின்னல் போன்ற கிளைத்த குழல் போன்ற அமைப்புகள் இவைகள் பச்சைய உற்பத்திக்கான முன்னோடிகள். இந்த புரோலேமல்லார் உடலங்கள் பெருக்கல் மடங்கில் அமைந்துள்ளது.

இவைகள் ஒளி உள்ள சூழலுக்கு மாறுகிற பொழுது சைட்டோகைனின் ஹார்மோன் உற்பத்தி மூலம் பச்சைய உற்பத்தி தூண்டப்பட்டு பசுங்கணிகமாக மாற்றமடைகிறது. இந்த நிகழ்ச்சி மூலம் தைலகாய்டுகளும் மற்றும் கிரானாக்களும் புரோலேமல்லார் உடலங்களிருந்து உருவாகிறது.

## மேற்கோள்

பகுப்பு:தாவர உடற்கூற்றியல்
பால பச்சன்

**பாலா பச்சன்** (Bala bachchan) இந்திய தேசிய காங்கிரசில் உறுப்பினராகவும், மத்தியப்பிரதேச சட்டமன்ற உறுப்பினராகவும் உள்ளார். அவர் மத்தியப் பிரதேசத்தில் சுகாதார அமைச்சராக இருந்தார்.

## வகித்த  பதவிகள்

## பொறுப்புகள்

*

## குறிப்புகள்

பகுப்பு:1966 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
நீலம் சக்சேனா சந்திரா

**நீலம் சக்சேனா சந்திரா** (*Neelam Saxena Chandra*, பிறப்பு: 27 ஜூன் 1969) ஓர் இந்தியக் கவிஞர் மற்றும் எழுத்தாளர் ஆவார். அவர் குழந்தைகள் கதைகள் மற்றும் கவிதைகள் எழுதியுள்ளார். ஆங்கிலத்திலும் இந்தி மொழியிலும் அவர் எழுதுகிறார். 2014 ஆம் ஆண்டில் ரவீந்திரநாத் தாகூர் சர்வதேச விருது உட்பட பல விருதுகளையும் பெற்றுள்ளார். இவர் 1993 ஆம் ஆண்டின் IES அதிகாரி ஆவார், தற்போது  ஒன்றிய அரசுப்பணியாளர் தேர்வாணையம் (யுபிஎஸ்சி) இணைச் செயலாளராக பணியாற்றுகிறார்.

## ஆரம்ப வாழ்க்கை மற்றும் வாழ்க்கை
சந்திரா குழந்தைகள் கதைகள், கவிதைகள் மற்றும் ஆங்கிலம் மற்றும் இந்தி மொழிகளில் கற்பனை எழுதியுள்ளார். அவர் 4 நாவல்கள், 1 குறுநாவல் 5 சிறுகதைகள், 25 கவிதை சேகரிப்புகள் மற்றும் 10 குழந்தைகள் புத்தகங்களை எழுதியுள்ளார். 2014 ஆம் ஆண்டில் ரவீந்திரநாத் தாகூர் சர்வதேச விருது உட்பட பல்வேறு விருதுகளை அவர் பெற்றுள்ளார். மும்பை அமெரிக்க கான்சலேட் நடத்திய கவிதைப் போட்டியில் வென்று விருதினைக் கவிஞர் குல்சாரிடமிருந்து பெற்றார். இவரது  *மேரே சாஜன் சன் சன்*, பாடலும் விருது பெற்றுள்ளது.

## குறிப்புகள்

## வெளி இணைப்புகள்
* Official website 
* ‘My daughter gave birth to the story-teller in me’ on *Millennium Post*
* Neelam Saxena Chandra's Interview on *DD National*

பகுப்பு:1969 பிறப்புகள்
பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:மகாராட்டிர எழுத்தாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
வானவில் மரம்

**வானவில் மரம்** (*Eucalyptus deglupta*) என்பது யூகலிப்டஸ் எனப்படும் தைலமரமாகும். மின்டனோ பசை அல்லது வானவில் பசை என அழைக்கப்படும் ஒரு வித பல வண்ணப்பசை போன்ற திரவம் வெளிப்படுவதால் இவை இவ்வாறு அழைக்கப்படுகின்றன. இந்தோனேசியாவைத் தாயகமாகக் கொண்ட இம்மரங்கள் பப்புவா நியூகினியா, பிலிப்பைன்சு  ஆகிய நாடுகளிலும் காணப்படும் தைலமரத்தின் வகையாகும். இவை பெரும்பாலும் மழைக்காடுகளில் காணப்படும். வட அரைக்கோளங்களில் அரிதாகி வரும் எழுநூறு வகைத் தைல மரங்களில் நான்கு வகையான இனங்கள் வானவில் மர இனங்களாகும். இவை ஆஸ்திரேலியாவில் காணப்படுவதில்லை.  இம்மரங்கள் பலவண்ணங்களில் குறிப்பாக  நீலம், ஊதா, ஆரஞ்சு மற்றும் பழுப்பு வண்ணங்களில் காணப்படுகின்றன.

மரத்தின் முதுமைக்கு ஏற்ப புதுப்புது வண்ணங்களில் ஜொலிக்கும் இந்த மரங்கள், பெரும்பாலும் சிவப்பு, பச்சை, இளஞ்சிவப்பு, மஞ்சள், வெள்ளை நிறங்களில் பளிச்சிடுகின்றன. வெப்ப மண்டலங்களில் பச்சை, காபி நிறத்துடன் காட்சியளிப்பவை, மழைக்காலங்களில் வர்ணஜாலம் காட்டுகின்றன.

## மேற்கோள்கள்

பகுப்பு:மரங்கள்
பகுப்பு:தமிழ்நாட்டின் தாவரங்கள்
பத்மா அசாரிகா

**பத்மா அசாரிகா** (*Padma Hazarika*) என்பவர் இந்தியாவின் அசாம் மாநிலத்தைச் சேர்ந்த ஓர் அரசியல்வாதியாவார். இவர் பாரதிய சனதா கட்சியைச் சேர்ந்தவர். 1996, 2006, 2011 மற்றும் 2016 ஆம் ஆண்டுகளில் சூட்டீ தொகுதியில் இருந்து அசாம் சட்டமன்றத்திற்காகத் தேர்ந்தெடுக்கப்பட்டார் . இவர் முன்னதாக அசாம் கண பரிசத் கட்சியில் இருந்தார்..

## மேற்கோள்கள்

பகுப்பு:வாழும் மக்கள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
கேசவ்தாஸ்

வலது|thumb|400x400px|கேஷவ், சுசித்ரா

**கேசவ்தாஸ்** (Keshavdas Mishra) 1555 ஆம் ஆண்டில் பிறந்ததாகவும் 1618 இல் இறந்ததாகவும் கருதப்படுகிறது. இந்தி இலக்கியத்தின் இறுதிக்கால கவிஞர்களில் மிக முக்கியமானவராகக் கருதப்படுகிறார். சமஸ்கிருத காவியசாத்திரத்தை அறிமுகம் செய்து வைத்ததில் மிகச்சிறந்த மற்றும் மிகப் பழமையான கவிஞர் ஆவார்.

## வாழ்க்கை அறிமுகம்
ஆச்சார்யா கேசவ்தாஸ் 1546 இல் ஓர்ச்சாவில் ஒரு பிராமணக்குடும்பத்தில் பிறந்தார்.  இவரின் தந்தையார் பெயர் காசிநாத். ஓர்ச்சாவின் அரசவையில் இவரது குடும்பத்தை மிகவும் மரியாதையாக நடத்தியுள்ளனர். ஓர்ச்சாவின் மன்னர் ராமசிங்கின் சகோதரன் இந்திரஜித் சிங்கின் அரசவைக் கவிஞராகவும் அமைச்சராகவும் குருவாகவும கேசவதாஸ் இருந்துள்ளார். இந்திரஜித் சிங்கிடமிருந்து இவர் 21 கிராமங்களை இணைத்துள்ளார். 

கேசவதாஸ் சமஸ்கிருதத்தில் மிகச் சிறந்த வித்துவானாக இருந்துள்ளார். இவர் முழுமையாக சமஸ்கிருதத்தையே பின்பற்றியுள்ளார். இவரின் வேலையாட்களும் சமஸ்கிருதத்தைப் பேசியுள்ளனர்.

## படைப்புகள்
ஒன்பது படைப்புகள் முக்கியமானவை.

அவை, ரசிகப்ரியா, கவிப்ரியா, ரத்னபாவனி, விஞான்கீதா,சந்த்மாலா, ராமசந்திரிகா, வீரசிங்கதேவ் சரித்திரம், நக்சிக் மேலும் ஜஹாங்கீர் ஜஸசந்திரிகா. ரசிகப்ரியா இவரின் மிக முக்கிய நுலாகும். இது காவியசாத்திரத்தை விளக்குகிறது.

## குறிப்புகள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:1617 இறப்புகள்
பகுப்பு:மத்தியப் பிரதேச நபர்கள்
பகுப்பு:கவிஞர்கள்
கால்வனாமீட்டர்

**கால்வனாமீட்டர்** (Galvanometer) என்பது மின்னோட்டத்தை கண்டறிவதற்கும் மற்றும் அளவிடுவதற்கும் பயன்படும் ஒரு மின்னியல் இயந்திரக் கருவி ஆகும்.  ஒரு நிலையான காந்தப்புலத்தில் உள்ள ஒரு கம்பிச்சுருளின் வழியாகப் பாயும் மின்னோட்டத்திற்கான துலங்கலாக ஒரு சுழல் விலகலை உருவாக்கக்கூடிய முனைப்பியாக கால்வனாமீட்டர் செயல்படுகிறது.  தொடக்க காலத்தில் கால்வனாமீட்டர்கள் அளவீடுகள் செய்யப்பட்டதாக உருவாக்கப்படவில்லை.  ஆனால், பின்னர் மேம்பாடுகள் செய்யப்பட்டு, ஒரு மின்சுற்றில் ஓடிக்கொண்டிருக்கிற மின்னோட்டத்தை அளவிடப் பயன்படுத்தப்படும் அம்மீட்டர்களாக மாற்றப்பட்டன.

1820 ஆம் ஆண்டில் ஆன்சு கிருத்தியான் ஆர்ஸ்டெட் என்பவர் மின்னோட்டம் பாய்கின்ற ஒரு மின்சுற்றுக்கு அருகில் வைக்கப்பட்ட காந்த ஊசியானது விலகல் அடைவதைக் கண்டு அதனடிப்படையில் கால்வனாமீட்டரின் உருவாக்கத்திற்கான கருத்துருவை முன்வைத்தார்.

## மேற்கோள்கள்

பகுப்பு:மின்னியல்
பகுப்பு:அளவிடும் கருவிகள்
நீராற்பகுத்தல்

வலது|thumb|300x300px|நீராற்பகுத்தல் வினை வழிமுறைகள்.

**நீராற்பகுப்பு** *(Hydrolysis)* () என்பது வேதிவினை ஒன்றில், ஒன்று அல்லது அதற்கு மேற்பட்ட வேதிப்பிணைப்புகளை நீர் மூலக்கூறானது பிரிக்கும் வேதிவினையாகும். நீர் மூலக்கூறானது ஒரு கருக்கவர் பொருளாகச் செயல்படும் நேர்வில் இவ்வினை வகையானது பதிலீட்டு வினைகள், நீக்கல் வினைகள் பதிலீட்டு வினை, நீக்க வினை மற்றும் கரைத்தல் வினை என்றும் அழைக்கப்படுகின்றன.

உயிரியல் வினைகளில் நீராற்பகுப்பென்பது நீர் மூலக்கூறுகள் உயிரியல் மூலக்கூறுகளால் நுகரப்படும் போது பெரும் மூலக்கூறுகளானவை அதன் பகுதிப்பொருள்களாக பிரிக்கப்படும் பிணைப்பு பிளவு நிகழ்வாகும். ஒரு கார்போவைதரேட்டு நீராற்பகுக்கப்படும் போது சர்க்கரையின் பகுதிப்பொருள்களான சுக்குரோசாகவும் பின்னர் அது சிதைந்து குளுக்கோசு மற்றும் புருக்டோசாகவும் மாறுகின்றன.

நீராற்பகுப்பு வினையானது இரண்டு எளிய மூலக்கூறுகள் இணைந்து நீர் மூலக்கூற்றினை வெளியேற்றி விட்டு ஒரு பெரிய மூலக்கூறு உருவாகும் குறுக்க வினையின் மறுதலையாக இருக்க வாய்ப்புள்ளது.  ஆகையால், நீராற்பகுப்பு என்பது நீரைச் சேர்த்துக் கொண்டு சிதைவுறும் வினையாகவும் குறுக்க வினையானது நீர் மூலக்கூற்றினை நீக்கி விட்டு இணையும் வினையாகவும் அமைகின்றன. 

## மேற்கோள்கள்
பகுப்பு:வேதி வினைகள்
பகுப்பு:சமநிலை வேதியியல்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பாலக்காடு தொடருந்து கோட்டம்

**பாலக்காடு ரயில்வே கோட்டம்** (*Palakkad railway division*, முன்னர் ஒலவக்கோடு ரயில்வே பிரிவு), இந்திய இரயில்வே, தென்னக இரயில்வேயின் ஆறு நிர்வாகப்பிரிவுகளில் ஒன்று. 1956 ஆம் ஆண்டு, ஆகஸ்டு 31 ஆம் நாள்  தென்னக இரயில்வேயின் ஐந்தாவது கோட்டமாக தோற்றுவிக்கப்பட்டது.இதன் தலைமையிடம் பாலக்காடு ஆகும். நிர்வாக 588 பாதை கிலோமீட்டர் பாதையில் உள்ள மாநிலங்கள்: கேரளா, தமிழ்நாடு, கர்நாடகா மற்றும் புதுச்சேரி யூனியன் பிரதேசம் (மாஹி). இக்கோட்டத்தின் கீழ்வரும் முக்கிய நிலையங்கள் பாலக்காடு இணைப்பு, சோரனூர், கோழிக்கோடு, கண்ணூர், மங்களூரு இணைப்பு மற்றும் மத்திய மங்களூரு ஆகும்.

## காலக்கோடு
* 1956: போத்தனூர் கோட்டம் கலைக்கப்பட்டு இன்றைய பாலக்காடு கோட்டம் ஒலவக்கோடு கோட்டம் என்ற பெயரில் உருவாக்கப்பட்டது
* 1976: ஜோலார்பேட்டை-இருகூர் இருவழித்தடமாக்கப்பட்டது.
* 1979: ஷோரனூர்-எர்ணாகுளம் தடம் திருவனந்தபுரம் கோட்டத்தில் இணைக்கப்பட்டது
* 1984: பாலக்காடு-ஷோரனூர் இருவழிதடம் முழுமையடைந்தது.
* 1991: திருப்பத்தூர்-சேலம் தடம் மின்மயமாக்கப்பட்டது.
* 1992: சேலம்-ஈரோடு தடம் மின்மயமாக்கம்.
* 1994: போத்தனூர்-பாலக்காடு இரட்டை தனித் தடங்கள்
* 1995: பாலக்காடு-ஷோரனூர் தடம் மின்மயமாக்கம்.
* 1996: ஈரோடு-பாலக்காடு தடம் மின்மயமாக்கம்.
* 1997: பாலக்காடு சந்திப்பு-பாலக்காடு டவுன் தடம் மின்மயமாக்கம்.
* 2000, குறுகிய இருப்புப்பாதை தொடருந்து பெட்டிகள் மீளமைக்கப்பட்டு நீலகிரி மலை தொடர்வண்டிப் போக்குவரத்தில் வெற்றிகரமாக ஓடின.
* 2007: பாலக்காடு கோட்டத்தின் பாதிக்கும் மேற்பட்ட பாதைகள் புதிதாக உருவாக்கிய சேலம் கோட்டத்துடன் இணைக்கப்பட்டன.
* 2014: ஷோரனூர்-மங்களூர் முழுத்தடமும் இருவழித் தடமாக்கப்பட்டது
* 2016: பாலக்காடு-பொள்ளாச்சி இருப்புப் பாதை அகலப்பாதையாக்கம் முடிவு பெற்றது.
* 2017: ஷோரனூர்-மங்களூர் தடம் மின்மயமாக்கப்பட்டது.

## மேற்கோள்கள்

*
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இளையராஜாவின் இசைப்பதிவுகள்

**இளையராஜா** (*Ilaiyaraaja*, பிறப்பு: சூன் 2, 1943), இந்தியாவின் சிறந்த திரைப்பட இசையமைப்பாளர்களுள் ஒருவர். அன்னக்கிளி என்ற திரைப்படத்துக்கு இசை அமைத்ததன் மூலம் 1976 இல் தமிழ் திரையுலகிற்கு அறிமுகமானார். இதுவரை 1000 க்கும் மேற்பட்ட தமிழ், தெலுங்கு, மலையாளம், கன்னடம், இந்தி திரைப்படங்களுக்கு இசையமைத்துள்ளார். இவருக்கு இந்திய அரசின் படைத்துறை-சாரா விருதுகளில் மூன்றாவது உயரிய விருதான பத்ம பூசண் விருது 2010-ஆம் ஆண்டு அளிக்கப்பட்டது.[வலது|thumb|இந்திய சினிமாவில் 1000 க்கும் மேற்பட்ட படங்களுக்கு இசையமைத்த ஒரு இசையமைப்பாளர், நடத்துனர், பாடகர், பாடலாசிரியர், தயாரிப்பாளர் ஆவார். இவர் இந்திய திரைப்பட இசைத்துறை எப்போதும் பார்த்த மிகப்பெரிய இசையமைப்பாளர்களில் ஒருவராக பரவலாக மதிப்பிடப்படுகிறார். 1]

## பத்தாண்டு வாரியாக புள்ளிவிபரம்

## வரவிருக்கும் படைப்புகள்
கீழேயுள்ள பட்டியல் இளையராஜா இயற்றி வரவிருக்கும் / அறிவிக்கப்பட்ட திரைப்படங்களை அளிக்கிறது.

## பாடல் தொகுப்பு (திரைப்படமல்லாதவை)
* இளையராஜா, "பஞ்சமுகி" என்ற கருநாடக செவ்வியலிசை ராகத்தினை உருவாக்கியுள்ளார்.
* "How to name it" என்ற இசைத்தொகுப்பினை முதலில் வெளியிட்டார் இளையராஜா. இசை ரசிகர்களுக்கு ஒரு புதிய பரிமாணத்தை அறிமுகம் செய்தது இந்த இசைத்தொகுப்பு. இத்தொகுப்பினை இசை மும்மூர்த்திகளில் ஒருவரான தியாகராஜ சுவாமிகள் மற்றும் மேற்கத்திய இசையமைப்பாளரான ஜே.எஸ்.பாஹ் ஆகிய இருவருக்கும் காணிக்கையாக்கினார்.
* "Nothing But Wind" என்ற இரண்டாம் இசைத்தொகுப்பினை புல்லாங்குழல் கலைஞர் ஹரி பிரசாத் சௌராஸியாவுடன் இணைந்து வெளியிட்டார்.
* "India 24 Hours" என்ற இந்திய பண்பாட்டின் பல்வேறு வர்ணங்களை விவரிக்கும் ஆவண-குறும்படத்திற்கு பின்னணி இசையினை அமைத்தார். இதில் வலி, மகிழ்ச்சி, ஏக்கம், நம்பிக்கை, உற்சாகம் போன்ற உணர்ச்சிகளை வெளிப்படுத்தும் விதமாக அமைந்திருந்தது சிறப்பாகும்.
* 1996 ஆம் ஆண்டு உலக அழகிப் போட்டியின் பல்வேறு நிகழ்ச்சிகளுக்கு இசையமைத்தார்.
* "ராஜாவின் ரமண மாலை" என்ற இசைத் தொகுப்பினை எழுதி, இசையமைத்து வெளியிட்டார். இது ரமண மகரிஷிக்கு காணிக்கை செலுத்துவதாக அமைந்துள்ளது.
* "இளையராஜாவின் கீதாஞ்சலி" என்ற பக்தி இசைத்தொகுப்பினை வெளியிட்டுள்ளார்.
* ஆதி சங்கரர் எழுதிய "மீனாக்ஷி ஸ்தோத்திரம்" என்ற பக்திப்பாடலுக்கு இளையராஜா இசையமைத்துள்ளார்.
* "மூகாம்பிகை" என்ற பெயரில் கன்னட பக்தி இசைத் தொகுப்பினை வெளியிட்டுள்ளார்.
* மாணிக்கவாசகர் எழுதிய திருவாசகத்திற்கு, தெய்வீக அருளிசை வடிவில் இசையமைத்து வெளியிட்டுள்ளார்.
பார்க்கவும்: இளையராஜா இசையமைத்த திருவாசகப் பாடல்களுக்கு உரை தரும் விக்கி நூல்கள் வலை தளம்

## தொலைக்காட்சி
* 1991 பெண் 
* 2008 நம்ம குடும்பம்
* 2008 தெக்கத்திப் பொண்ணு

## விளம்பர இசை
* ஐடியா செல்லுலர் (பல்லவி அனுபல்லவி நகுவா பாடலைப் பயன்படுத்தியது)
* மலபார் தங்கம் மற்றும் வைரங்கள்

## திரைத்தோற்றம்

## மேற்கோள்கள்

பகுப்பு:இந்திய இசை
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
எகிப்திய இயற்கணிதம்

கணித வரலாற்றில், **எகிப்திய இயற்கணிதம்** (*Egyptian algebra*) என்பது பண்டைய எகிப்தில் உருவாக்கப்பட்டு பயன்படுத்தப்பட்டு வந்த இயற்கணிதத்தைக் குறிக்கும். பண்டைய எகிப்திய கணிதம்  கிமு 3000 முதல்  கிமு 300 வரையான காலப்பகுதியைக் கொண்டது. ஒரு இயற்கணித இயல்பின் சிக்கல்கள் மாஸ்கோ கணிதப் பாப்பிரஸ் (MMP) மற்றும் ரைண்ட் கணித பாப்பிரஸ் (RMP) மற்றும் பல பிற ஆதாரங்களில் காணப்படுகின்றன.

பண்டைய எகிப்திய இயற்கணித சிக்கல்களுக்கு வரையறுக்கப்பட்ட எடுத்துக்காட்டுகள் உள்ளன. அவை மாஸ்கோ கணித பப்பிரசு (MMP), ரைன்ட் கணிதப் பப்பிரசு (RMP), மற்றும் சிலவற்றிலும் காட்டப்படுகின்றன.

## மேற்கோள்கள்

பகுப்பு:பண்டைய எகிப்து
பகுப்பு:கணித வரலாறு
பகுப்பு:இயற்கணிதம்
மிஹிர் கோஸ்வாமி

**மிகிர் கோசுவாமி** (*Mihir Goswami*) மேற்கு வங்க மாநிலத்தைச் சேர்ந்த ஓர் இந்திய அரசியல்வாதி ஆவார். இவர் மேற்கு வங்க சட்டமன்றத்தில் 1996–2001 மற்றும் 2016–2021 ஆகிய காலங்களில் சட்டமன்ற உறுப்பினராகப் பணியாற்றினார்.

## தொகுதி
மிகிர் கோசுவாமி கூச் பெகர் தெற்கு சட்டமன்றத் தொகுதியை பிரதிநிதித்துவப்படுத்துகிறார்.

## அரசியல் கட்சி
மிகிர் கோசுவாமி பிளவுபடாத இந்திய தேசிய காங்கிரசு கட்சியில் மாவட்ட இளைஞர் காங்கிரசு தலைவராக இருந்தார். இதே நேரத்தில் மம்தா பானர்ஜி மாநில இளைஞர் காங்கிரஸ் தலைவராக இருந்தார். 1996-ஆம் ஆண்டு கூச் பெகர் தெற்குச் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு சட்டமன்ற உறுப்பினரானார். 1998-ஆம் ஆண்டு அகில இந்திய திரிணாமுல் காங்கிரசு கட்சியில் சேர்ந்து 2020-ஆம் ஆண்டு வரை இருந்தார். இதன் பின்னர் பாரதிய ஜனதா கட்சிக்கு மாறினார்.

## வெளி இணைப்புகள்
West Bengal Legislative Assembly

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:1954 பிறப்புகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
சேம்பு

left|thumb|சேப்பங் கிழங்கின் தோற்றம்
**சேம்பு** (அ) **சேப்பங் கிழங்கு** (*Colocasia esculenta*) என்பது ஒரு பூக்கும் தாவர வகையைச் சேர்ந்த ஒரு வித்திலைத் தாவரமாகும். இத்தாவரத்தின் குடும்பப் பெயர் அரேசியா (Araceae) என்பதாகும். தென்கிழக்கு ஆசியா மற்றும் இந்திய துணை கண்டத்தைப்  பூர்வீகமாகக் கொண்டிருந்தாலும் உலகளவில் வெப்பமண்டலம் மற்றும் துணை வெப்பமண்டல பகுதியிலும் பயிரிடப்படுகிறது. இது ஒரு மூலிகைத்தாவரம் என்பதாலும், இதன் கிழங்கு உணவாகப் பயன்படுவதாலும் ஆசியப் பகுதியில் 10 ஆயிரம் ஆண்டுகளுக்கும் மேலாக பயிரிடப்பட்டுவருகிறது.

## உணவு
இதன் கிழங்குகளும் இலைகளும் உண்பதற்கு ஏற்றவை. இவற்றில் கால்சியம் ஆக்ஸலேட் என்ற அரிக்கும் தன்மையுடைய வேதிப்பொருள் இருப்பதால், வேகவைத்தே உண்ண வேண்டும். இதன் வளர்ச்சி குட்டையாக இருந்தாலும், நிலத்தில் இதன் வேரில் கிழங்கு உண்டாகிறது. இக்கிழங்கு மூலிகையாகப் பயன்படுகிறது. இதன் இலைகளில் உயிர்ச்சத்துக்களும், தாது உப்புக்களும் உள்ளன. இது அலங்காரச் செடியாகவும் பயன்படுத்தப்படுகிறது.

## தாயகம்
சேப்பங்கிழங்கு,கொலகேசியா எஸ்குலெண்டா, டாரோ, எடோ, மலங்கா என்று பல பெயர்களில் அழைக்கப்படுகிறது. சேம்பு மலேசியாவின் சதுப்பு நிலங்களை தாயகமாகக் கொண்டது. இந்தியா, எகிப்து, ரோம், கிரேக்க நாடுகளுக்கு பின்னர் பரவியது. *கொலகேசியா எஸ்குலெண்டா ரகம் அக்வேடிலிஸ்* ஆஸ்திரேலியாவைத் தாயகமாகக் கொண்டது. இதன் இலைகள் 40x24.8 செ.மீ.அளவுடையது. முக்கோண முட்டை வடிவம் உடையது. இலையின் மேற்பரப்பு கரும்பச்சை நிறமாகவும், கீழ்ப்பகுதி இளம்பச்சை நிறமாகவும் இருக்கும். பாளை 25 செ.மீ. நீளமுடையது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:கிழங்குகள்
பகுப்பு:தமிழ்நாட்டின் தாவரங்கள்
போஸ் வெங்கட்

**போஸ் வெங்கட்** (*Bose Venkat*) என்பவர் தமிழ்த் திரைப்பட, தொலைக்காட்சி நாடக நடிகர், திரைப்பட இயக்குநர் மற்றும் தி.மு.க தலைமைக் கழகப் பேச்சாளர் ஆவார்.

## சொந்த வாழ்க்கை
இவர் நடிகை சோனியாவைத் திருமணம் செய்து கொண்டார். இந்தத் தம்பதியினருக்கு தேஜஸ்வின் எனும் மகனும், பவதாரணி எனும் மகளும் உள்ளனர்.

## தொழில் வாழ்க்கை
தனது பதினேழாவது அகவையில் சென்னையில் குடியேறினார். தொடக்ககாலத்தில் கலைத்துறையில் வாய்ப்பு கிடைக்காமல் தானுந்து ஓட்டியாகப் பணிபுரிந்துள்ளார். மெட்டி ஒலி தொலைக்காட்சித் தொடரில் நடித்ததன் மூலம் இவர் பரவலாக அறியப்படுகிறார். பின்னர் பாரதிராஜாவின் ஈரநிலம் படத்தில் நடித்தார். இவர் சிவாஜி, மருதமலை, தாம் தூம், சரோஜா, சிங்கம், கோ, யாமிருக்க பயமே, 36 வயதினிலே, கவண் தீரன் அதிகாரம் ஒன்று உள்ளிட்ட பல தமிழ் படங்களிலும், மம்முட்டி, திலீப் உடன் சில மலையாளப் படங்களிலும் நடித்துள்ளார். 2020 ஆம் ஆண்டு வெளியான கன்னி மாடம் எனும் திரைப்படத்தின் மூலம் இவர் இயக்குனரானார்.  

## மேற்கோள்கள்

## வெளியிணைப்புகள்



பகுப்பு:1975 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்‎
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சென்னை நடிகர்கள்
தூவல் பாசனம்

பாசன நீரினைப் பயிர்கள் மீது ஒரு குறிப்பிட்ட உயரத்தில் இருந்து தூவும் முறைக்கு **தூவல் பாசனம்** என்று பெயர்.  உலோகக் குழாய்களுடன் சுழலும் தெளிப்புக் குழாய்கள் ஒரு குறிப்பிட்ட உயரத்தில் அமைக்கப்பட்டு நீரை மிகுந்த அழுத்தத்துடன் செலுத்தும்போது தெளிப்பான்கள் சுழன்று நீரை பனிபோலவோ அல்லது மழைத்துளி போலவோ ஒரே சீராக தூவி நிலத்தை நனைக்கிறது.  இப்பாசன முறை காப்பி, தேயிலைத் தோட்டங்கள் மற்றும் புல் தரைகளுக்கு பயன்படுத்தப்பட்டு வருகிறது.

## தூவல் பாசனத்தின் முக்கியத்துவம்
இவ்வகைப் பாசனம் பின்வரும் நேர்வுகளில் பயன்படுத்தப்படுகிறது.

1) காப்பி பூக்கும் பருவத்தில் கூடுதல் பாசனமாக பயன்படுகிறது.

2) நிலச்சரிவு, வெப்பம், உறைபனி உள்ள பகுதிகளில் இம்முறை ஏற்றது.

எந்த பயிர்கள் அடிக்கடி மழையை விரும்புகிறதோ அப்பயிர்களு்ககு திடீரென் ஏற்படும் வறட்சியிலிருந்து காப்பாற்ற இம்முறை உதவுகிறது. எனவே இதனை 'கூடுதல் பாசனம்' என்றும் அழைக்கப்படுகிறது.

## தூவல் பாசனத்தின் நிறைகள்
இம்முறையானது நாற்றங்கால்களுக்கு இது மிகச் சிறந்த பாசன முறையாகும். எவ்வித நிலச்சரிவான பகுதிக்கும் இப்பாசன முறை ஏற்றது.3) உறைபனி, கடும் வெப்பம் போன்றவற்றிலிருந்து பயிரைக் காக்க உதவுகின்றது.

## மேற்கோள்கள்

பகுப்பு:நீர்ப்பாசனம்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
கலப்பட தடைச்சட்டம்

கலப்பட தடைச்சட்டம் 1954 ஆம் ஆண்டு உருவாக்கப்பட்டது. இதிலுள்ள பிரிவு 12 இன்படி நுகர்வோர் கலப்படம் உள்ளது என ஐயமுறும் பொருளை பதக்கூறு எடுத்து ஆய்வகத்திற்கு அனுப்பலாம். இரு நபர்கள் சாட்சியம் தரவேண்டும். பிரிவு 20 இன்படி நுகர்வோர் வழக்குத் தொடரலாம். கலப்படம் நிறுவப்பட்டால் ஆறுமாதம் சிறை முதல் ஆயுள் தண்டனையும், ரூ 1000  முதல் ரூ 5000/- வரை தண்டமும் உண்டு.

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தனிமை

**தனிமை** என்பது சமூகப் பின்வாங்கல், தனிமைப்படுத்துதல், ஒதுக்கிவைத்தல் அல்லது சமூகமயமாதலின்மை என்பதனைக் குறிக்கும். தனிமை சூழ்நிலைக்கு ஏற்ப நேர்மறையாகவோ அல்லது எதிர்மறையாகவோ அமைகிறது. குறுகியகாலத் தனிமை என்பது ஒருவரின் நேரத்தை தனது வேலையிலோ, ஓய்வு எடுப்பதிலோ தனிமையில் செலவிடுவது ஆகும். நீண்டகாலத் தனிமை என்பது விரும்பியதை இழப்பது, மனநலக் குறைபாடுகள், தொற்று நோய், நரம்பியல் சீர்குலைவுகள், தூக்கமின்மை போன்றவற்றாலோ அல்லது முதுமை, மனஅழுத்தம், நெருக்கமானவர்களின் பிரிவு போன்றவற்றாலோ ஏற்படலாம். 
     
தனிமைக்கும், தனிமையுணர்வுக்கும் இடையில் வேறுபாடு உள்ளது. தனிமை மகிழ்ச்சியையும், தனிமையுணர்வு துன்பத்தையும் தரக்கூடும்.

## சுகாதார விளைவுகள்
முழுமையான தனிமையின் அறிகுறிகள், உணர்ச்சி இழப்பு, அடிக்கடி கவலை, உணர்ச்சி பிரமைகள், அல்லது நேரம் மற்றும் கருத்து திரிக்கப்பட்டது கூட அடங்கும். எவ்வாறாயினும், உணர்ச்சி அமைப்புகளின் தூண்டுதலின்றி, மக்களிடமிருந்து தொடர்பு இல்லாதது மட்டுமல்ல, இதுவும் உண்டு. இவ்வாறு, ஒருவரது மனதை பிஸியாக வைத்திருப்பதன் மூலம், இது தவிர்க்கப்பட வேண்டும். இருப்பினும், நீண்ட கால தனிமை பெரும்பாலும் விரும்பத்தகாததாக காணப்படுகிறது, இதனால் உறவுகளை நிறுவுவதற்கான காரணமாக தனிமை அல்லது ஒற்றுமை ஏற்படுகிறது. மேலும், இது மன அழுத்தத்திற்கு வழிவகுக்கும். இருப்பினும், சிலருக்கு, தனிமை துயரமாக இருப்பதில்லை. இன்னும் சிலர் (எ.கா. துறவிகள்) ஆன்மீக அறிவொளியின் ஒரு வழிமுறையாக நீண்டகாலத் தனிமையை விரும்பி ஏற்கின்றனர். சொல்லப்போனால், மனரீதியாக ஏற்படும் அறிகுறிகளின் எந்தவொரு அறிக்கையும் இல்லாமல், உறுதிப்படுத்தப்பட்ட தனிமை (தனிச்சிறப்பு அடைதல்) வரலாறு முழுவதும் தண்டனை முறையாக இருந்து வருகிறது. இது பெரும்பாலும் சித்திரவதையின் வடிவமாக கருதப்படுகிறது. இதற்கு நேர்மாறாக, சில உளவியல் நிலைமைகள் (ஸ்கிசோஃப்ரினியா  மற்றும் ஸ்கிசோயோட் ஆளுமை கோளாறு போன்றவை) தனித்திறமை பெற ஒரு போக்குடன் வலுவாக தொடர்பு கொண்டுள்ளன.

## மேற்கோள்கள்

பகுப்பு:நடத்தை
பகுப்பு:உணர்ச்சிகள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
ஆர்மீனியன் காகிதம்

வலது|thumb|ஆர்மீனியன் காகிதம் பயன்படுத்தி தயாரிக்கப்பட்ட பப்பியர் டி ஆர்மெனியின்  வியாபாரக் குறி

**ஆர்மீனியன் காகிதம்** (*Armenian paper*) என்பது பல  நூற்றாண்டுகளாகத் தயாரிக்கப்பட்டு வரும் ஒரு வகையான நறுமணப்பொருளாகும். நறுமணம் அல்லது சுத்திகரிப்பு விளைவுகளை அடைவதற்காக இதனுடன் நாறுமணச் சாறுகள், வாசனை திரவியங்கள் அல்லது அத்தியாவசிய எண்ணெய்கள் சேர்க்கப்படுகின்றன. ஆர்மேனிய காகிதத்தின் எடுத்துக்காட்டுகள் பிரான்சில் தயாரிக்கப்படும் பப்பியர் டி ஆர்மெனி மற்றும் இத்தாலியில் உற்பத்தி செய்யப்படும் கார்டா டி ஆர்மீனியா ஆகியவை இதற்கான எடுத்துக்காட்டுகளில் அடங்கும்.

## மேற்கோள்கள்

பகுப்பு:நறுமணப் பொருட்கள்
ஆர். ஆவுடையப்பன்

**ஆர். ஆவுடையப்பன்** (*R. Avudaiyappan*) ஓர் இந்திய அரசியல்வாதியும் தமிழ்நாடு சட்டமன்ற முன்னாள்  சபாநாயகரும் ஆவார். 1996 மற்றும் 2006 ஆம் ஆண்டு நடைபெற்ற தேர்தலில் அம்பாசமுத்திரம் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார்.

2006 முதல் 2011 வரை தமிழ்நாடு மாநில சட்டமன்ற சபாநாயகராகப் பணியாற்றினார். 2011 ஆம் ஆண்டு நடைபெற்ற  சட்டமன்றத் தேர்தலில் அம்பாசமுத்திரம் தொகுதியில் போட்டியிட்டு, அதிமுக வேட்பாளர் சுப்பையாவிடம் தோல்வியடைந்தார். 2016 ஆம் ஆண்டு நடைபெற்ற தேர்தலில் அ.தி.மு.க.வின் வேட்பாளரான முருகையா பாண்டியனிடம் மீண்டும் தோல்வியடைந்தார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
ஊராட்சி ஒன்றிய நடுநிலைப் பள்ளி, கிடாரிபட்டி

thumb

thumb| லதா மாதவன் பொறியியல் கல்லுரியில் நடைபெற்ற அறிவியல் கண்காட்சியில் கிடாரிபட்டி ஊராட்சி ஒன்றிய நடுநிலைப்பள்ளி மாணவர்கள்

**கிடாரிபட்டி ஊராட்சி ஒன்றிய நடுநிலைப்பள்ளி** (*Panchayat Union Middle School, Kidaripatti*) இந்தியாவின் தமிழ்நாடு மாநிலம் மதுரை மாவட்டம் மேலூர் ஒன்றியத்தில் அமைந்துள்ளது. 100 ஆண்டுகளுக்கும் மேலாக பள்ளி இயங்கி வருகிறது.

2012 ஆம் ஆண்டு பள்ளி அளவிளான அறிவியல் கண்காட்சி கிடாரிபட்டி ஊராட்சி ஒன்றிய நடுநிலைப்பள்ளியில் நடத்தப்பட்டது. லதா மாதவன் பொறியியல் கல்லுரியில் நடைபெற்ற அறிவியல் கண்காட்சியிலும் இப்பள்ளி மாணவர்கள் கலந்து கொண்டு 6 மாணவர்கள் (அணு உலை ஆக்கம்) சிறப்பு பரிசாக தங்க பதக்கம் வென்றனர். இப்பள்ளி மாணவர்கள் தொடர்ந்து பல்வேறு அறிவியல் நிகழ்வுகளில் கலந்து கொள்கின்றனர். 
## மேற்கோள்கள்

 
பகுப்பு: துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:மதுரை மாவட்டத்திலுள்ள அரசுப் பள்ளிகள்
சுசுமா பட்டேல்

**சுசுமா பட்டேல்** (*Sushma Patel*) இந்திய நாட்டின் உத்தரப் பிரதேச மாநிலத்தைச் சேர்ந்த ஓர் அரசியல்வாதி ஆவார். உத்தரப் பிரதேசத்தின் 17 ஆவது சட்டமன்றத்தில் இவர் உறுப்பினராக இருந்தார். இம்மாநிலத்தின் யவுன்பூர் மாவட்டம் முங்ரா பேத்சாபூர் தொகுதியிலிருந்து இவர் சட்டமன்ற உறுப்பினராகத் தேர்ந்தெடுக்கப்பட்டார். சுசுமா பட்டேல் பகுசன் சமாச் கட்சியை சேர்ந்த உறுப்பினர் ஆவார் .

## அரசியல் வாழ்க்கை
பகுசன் சமாச் கட்சியின் சார்பில் சுசுமா பட்டேல்   யவுன்பூர் மாவட்டம் முங்ரா பேத்சாபூர் தொகுதியில் போட்டியிட்டு தனக்கு அடுத்த்தாக வந்த பாரதிய சனதா கட்சியைச் சேர்ந்த சீமா திவிவேதியை 5920 வாக்குகள் வித்தியாசத்தில் தோற்கடித்தார். 
 
## பதவிகள்

## மேற்கோள்கள்

பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச நபர்கள்
கணிப்புக் குலக் கோட்பாடு

**கணக்கீட்டுக் குழுக் கோட்பாடு** (*computational group theory*) என்பது கணினிகள் மூலம் கணிதத்தின் குலங்களைப் படிப்பதாகும். குலங்கள் பற்றிய தகவல்களைக் கணக்கிட  படிமுறைத் தீர்வுகளை வடிவமைத்தல், பகுப்பாய்வு செய்தல், தரவுகளைக் கட்டமைத்தல் ஆகியவற்றைக் கொண்டது. இம்மாதிரியானச் செயல்களைக் கையால் கணக்கீடுகளைச் செய்வது நடைமுறைச் சாத்தியமற்றது என்பதால், கணிணி மூலம் செயல்கள் செய்யப்படுகிறது.

## முதன்மையான படிமுறைத் தீர்வுகள்
* வரிசைமாற்றக் குலத்தின் வரிசையைக் கண்டறிவதற்கான 'ஸ்ரீயர் சிம்ஸ்' (Schreier-Sims) படிமுறைத் தீர்வு.
* இணைக்கணங்களின் கணக்கீட்டிற்கான, டோட்-கோக்ஸெட்டர் படிமுறைத் தீர்னும் நுத்-பெண்டிக்ஸ் (Knuth–Bendix) படிமுறைத் தீர்வும்.
* ஒரு குலத்தின் ஏதேனுமொரு உறுப்பைக் கண்டறிவதற்கான. பிராடக்டு-ரிப்லசுமென்ட் படிமுறைத் தீர்வு.

## கணக்கீட்டுக் குழுக் கோட்பாட்டின் முக்கிய சாதனைகள்
* வரிசை 2000 க்கும் கீழுள்ள அனைத்து குலங்களையும் கண்டுடிக்கப்பட்டன.
* அனைத்து சிதறல் குலங்களின் (sporadic groups) குல உருவகிப்புகளும் கணக்கிடப்பட்டன

## மேற்கோள்கள்

பகுப்பு:நுண்புல இயற்கணிதம்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கைலாசகோனா அருவி

thumb|வலது
**கைலாசகோனா அருவி** (*Kailasakona Falls*) இந்தியாவின் ஆந்திரப் பிரதேசம், சித்தூர் மாவட்டத்தில் நாராயணவனம் என்ற இடத்தில் அமைந்திருக்கிறது. அருவிக்கு அருகில் சிவன் மற்றும் பார்வதி கோவில் உள்ளது. அருவி சுமார் 40 அடி உயரம் கொண்டதாகும். மலைப்பகுதிகளிலும் மூலிகைப்பகுதி வழியாகவும் தவழ்ந்து வருவதால் அருவி மருத்துவகுணம் நிறைந்ததாக இருக்கிறது. வருடம் முழுவதும் தண்ணீர் இருக்கும் என்பது இந்த அருவியின் சிறப்பாகும். இங்கு 3 நீர்வீழ்ச்சிகள் உள்ளன. சிவன் மற்றும் பார்வதி கோயிலுக்கு அருகில் உள்ள பிரதான நீர்வீழ்ச்சியைத் தவிர, நீர்வீழ்ச்சிக்கு வரும் பிரதான சாலையின் பாதியில் சுமார் 4 முதல் 6 அடி உயரம் கொண்ட இரண்டு சிறிய நீர்வீழ்ச்சிகள் உள்ளன. இந்த இரண்டு அருவிகளுக்கும் நடைபாதை சாலைகள் இல்லை.

## எப்படி அடைவது
*கைலாசகோனா அருவி ஊத்துக்கோட்டை - புத்தூர் - திருப்பதி சாலையில் அமைந்துள்ளது. நீர்வீழ்ச்சியை காரில் எளிதாக அடையலாம். 
*கடப்பா-சென்னைக்கு தேசிய நெடுஞ்சாலையில் 40 கி.மீ. தொலைவில் இந்த அருவி அமைந்திருக்கிறது.
*திருப்பதியிலிருந்து கைலாசகோணம் வரை 44 கி.மீ ஆகும்.
## புற இணைப்புகள்

*Kailasakona Falls Alias Kone Falls

பகுப்பு:ஆந்திரப் பிரதேச அருவிகள்
பகுப்பு:சித்தூர் மாவட்டம்
ஸ்டோரிகார்ப்ஸ்

**ஸ்டோரிகார்ப்ஸ்** (*StoryCorps*) என்பது ஐக்கிய அமெரிக்காவில் இயங்கும் ஓர் இலாப நோக்கற்ற அமைப்பு ஆகும். இதன் நோக்கம், அமெரிக்காவின் அனைத்து பின்புலம் சார்ந்த நம்பிக்கைகள் அடிப்படையிலான கதைகளை பதிவு செய்வது, பாதுகாப்பது, பகிர்வது ஆகும். ஸ்டோரிகார்ப்ஸ் அமைப்பை 2003-ஆம் ஆண்டில் வானொலி உற்பத்தியாளர் டேவிட் இசாய் என்பவர் செயல்திட்டம் அமைத்து நிறுவினார்.  இதன் தலைமைச்செயலகம் அமெரிக்காவின் நியூயாா்க்கில் புரூக்ளினுக்கு அருகில் உள்ள கிரீன் கோட்டையில் அமைந்துள்ளது.

1930களில் சிறந்த உணர்வும், நோக்கமும் கொண்ட ஒரு நல்ல அமைப்பாக விளங்கியது. அமெரிக்காவில் வாய்மொழி வரலாற்று நோ்காணல்களின் மூலமாக பதிவு செய்கின்றன. சிறப்பு மத்திய முனையத்தில் அமைந்துள்ள இதன் முதல் பதிவுக்கூடத்தை வாய்மொழி வரலாற்று அறிஞரான ஸ்டட்ஸ் டெர்க்கெல் என்பவரால் திறந்து வைக்கப்பட்டது. இந்த அமைப்பானது அமெரிக்காவில் உள்ள 50 மாநிலங்களில், 1 இலட்சம் பங்கேற்பாளா்களிடம் இருந்து 60 ஆயிரம் நேர்காணல்களை பதிவு செய்துள்ளது.

## நேர்காணல்கள்
நண்பர்கள், குடும்பத்தினர்கள், நன்கு அறிமுகமானவர்களிடையே நோ்காணல்கள் நடத்தப்படுகிறது. நன்கு பயிற்சி பெற்ற இவ்வமைப்பின் ஊக்கவிப்பாளர், பங்கேற்பாளர்களின் நேர்காணல்களை செயல்படுத்துவார். நோ்காணலின் இறுதி 40 நிமிடங்கள் பதிவு செய்வதற்கான அமர்வு, பங்கேற்பாளா்களிடமிருந்து 50 டாலா்கள் பதிவிற்கான கட்டணமாக பெற்றுக்கொண்டு, நேர்காணலின் முழுமையான பதிவுப்பேழை வழங்கப்படுகிறது. பங்கேற்பாளா்களின் அனுமதியோடு மற்றொரு பதிவு செய்யப்பட்ட ஒலிப்பேழை, நூலக குழுமத்தின் அமெரிக்க நாட்டுபுறவியல் அமைப்பினரால் ஆவணப்படுத்தப்பட்டு, எதிர்கால சந்ததியினர் கேட்டு பயன்பெற வழிசெய்கிறது.

## ஒலிப்பதிவு முறைகள்
* கதை சாவடி: பொதுப்பகுதிகளில் பங்கேற்பாளர்கள் எளிதில் அணுகக்கூடிய வகையில் சிறிய அளவில் கதைச்சாவடி அமைக்கப்பட்டுள்ளது. முதல் கதைச்சாவடி நியூயார்க்கில் உள்ள சிறப்பு மத்திய முனையத்தில் 2003ஆம் ஆண்டு அக்டோபா் மாதம் 23-ந்தேதி திறக்கப்பட்டது. பின்பு ஜூலை 2005-ல் இது அடித்தள மான்காட்டன் சதுக்கத்திற்கு மாற்றப்பட்டது. பின்னர், இரண்டாவது கதைச்சாவடியானது பிரான்சிஸ்கோவில் உள்ள சமகால ஜூயிஸ் அருங்காட்சியகத்தில் திறக்கப்பட்டுள்ளது. மூன்றாவது கதைச்சாவடி 2009-ஆம் ஆண்டு அக்டோபர் மாதம் அட்லாண்டா பொது வானொலி நிலையத்தில் திறக்கப்பட்டது.
* நடமாடும் சாவடி: 2005 மே மாதம் இரண்டு நடமாடும் சாவடிகள் அமைக்கப்பட்டு நாட்டின் பல்வேறு பகுதிகளுக்கு ஆண்டு முழுவதும் பயணம் செய்து பல்வேறு கதைகளை பதிவு செய்கின்றனர்.

## விருதுகள்
*பீபொடி விருதுகள் (2007) It won another Peabody Award in 2011 for StoryCorps' 9/11 Initiative.
*2015 டெட் பரிசு

## மேற்கோள்கள்

## வெளி இணைப்புகள்

* StoryCorps website
* Sound Portraits website
* Feature length radio interview with KGNU Claudia Cragg discussing StoryCorps
* David Isay: Everyone around you has a story the world needs to hear at TED

பகுப்பு:இலாபநோக்கற்ற நிறுவனங்கள்
பகுப்பு:ஆவணப்படுத்தல்
பகுப்பு:ஆவணக் காப்பாளர்கள்
பெரிய பச்சைப்பெருங்கிளி

பெரிய பச்சை நிற மக்காவ் கிளிகள் இயற்கை வரம்பில் மிகப்பெரிய கிளிகளாகும். மக்காவ் இனங்களில் இவை இரண்டாவது மிகப்பெரிய இனமாகும். (சிவப்பு மற்றும் பச்சை நிற மக்காவைக் காட்டிலும் மற்ற பெரிய மெக்காவைக் காட்டிலும் ஒப்பீட்டளவில் குட்டையான வால் கொண்டவை) இவ்வுலகில் மூன்றாவது எடை மிகுந்த கிளியினம் இவையாகும். இந்த இனங்கள் சராசரியாக 85-90 செ.மீ. (33.5-35.5 அங்குலம்) மற்றும் எடை 1.3 கிலோ (2.9 எல்பி) கொண்டவை. இவை முக்கியமாக பச்சை நிறம் கொண்ட உடல் பகுதி, சிவப்பு நிறமுள்ள முன் நெற்றி மற்றும் வெளிர் நீல நிற பின்புறம் மற்றும் மேல் இறகுகள் உடைய வால்பகுதி ஆகியவற்றைக் கொண்டுள்ளன. வால்பகுதி சிவந்த பழுப்பு நிறமும் வெளிர் ஊதா நிறமும் கொண்டது. இவற்றின் தோல் பகுதிகளில் சிறிய கருப்பு வண்ண இறகுகள் உள்ளன. இவை வளர்ந்த பெண்கிளிகளில் சிவப்பு நிறமாக இருக்கும். இவை இராணுவ மக்காவ் போன்ற தோற்றம் கொண்ட காரணத்தால் இரண்டும் பறக்கும் போது குழப்பம் ஏற்படும்.

## உசாத்துணை

## வெளி இணைப்புகள்

*Ara ambiguus call
*Call, videos

பகுப்பு:பெருங்கிளிகள்
தயானந்த சோப்தே

**தயானந்த சோப்தே** *(Dayanand Sopte )* என்பவர் இந்திய தேசிய காங்கிரசு கட்சியைச் சேர்ந்த ஓர் அரசியல்வாதியாவார்.  கோவா சட்டமன்றத்தில் மாண்ட்ரேம் சட்டப்பேரவைத் தொகுதியை  இவர்  பிரதிநிதித்துவப்படுத்துகிறார் 
கோவா மாநிலத்தின் சுற்றுலா மேம்பாட்டு ஆணைய கௌரவ தலைவராக இருந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1964 பிறப்புகள்
ஹரியானா பொது தேர்தல், 1998

10 நாடாளுமன்ற உறுப்பினர்களுக்கான  இந்தியப் பொதுத் தேர்தல், 1998இல் நடைபெற்றது.

## தேர்ந்தெடுக்கப்பட்ட நாடாளுமன்ற உறுப்பினர் பட்டியல்

## சான்றுகள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியானாவில் இந்தியப் பொதுத் தேர்தல்கள்
பிரான்சிஸ் கோ டீ அல்மெய்டா

thumb | வலது**பிரான்சிஸ் கோ டீ அல்மெய்டா** (*Francisco de Almeida*, (சு. 1450 – 1 மார்ச் 1510)) இந்தியாவில் போர்ச்சுகீசியர்களின் வாணிபத்தை கவனிக்க முதல் ஆளுநராக நியமிக்கப்பட்டார்.இவர் அரேபிய வியாபாரிகளை தோற்கடித்து போர்ச்சுகீசியரின் ஆதிக்கத்தை நிலைநாட்டினார். கப்பற்படையை வலிமை பெறச் செய்து இந்திய பெருங்கடல் பகுதிகளில் போர்ச்சுகீசியர்களின் செல்வாக்கை உறுதிச் செய்தார். இவரது கொள்கை நீலநீர் கொள்கை ஆகும். இதன்மூலம் குடியேற்றப் பகுதிகளை முழுக்கட்டுப்பாட்டில் கொண்டு வந்தார். சதி முறையை எதிர்த்தர். இவர் வில்லியம் பென்டிங் பரபுவின் முன்னொடி என அழைக்கபட்டர். அல்மெய்டா போர்ச்சுகலுக்குத் திரும்புவதற்கு முன்பு 1510 இல் நன்னம்பிக்கை முனையில் பழங்குடியினருடன் ஏற்பட்ட மோதலில் தனது உயிரை இழந்தார்.

## குறிப்புகள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:போர்த்துக்கேய நாடுகாண் பயணிகள்
பகுப்பு:1450கள் பிறப்புகள்
பகுப்பு:1510 இறப்புகள்
பகுப்பு:நாடுகாண் பயணிகள்
ஜாஃபா ஆரஞ்சு

**ஜாஃபா ஆரஞ்சு** அல்லது **யாபா தோடம்பழம்** (அரபு: برتقال يافا) அரபுப் பெயரால் **ஷாமௌடீ ஆரஞ்சு** என்றும் அறியப்படுவது குறைந்த விதைகளையும் தடித்த தோலையும் கொண்டு 'சிறப்பானதாகவும்' 'இனிமையும் அருமையும்' மிக்கதாகவும் அறியப்பட்டு ஏற்றுமதிக்கு உகந்ததாகவும் இருக்கும் ஒரு தோடம்பழ வகை.

அரபு உழவர்களால் பத்தொன்பதாம் நூற்றாண்டின் நடுப்பகுதியில் வளர்க்கப்பட்ட இந்த வகை, இதனை முதன் முதலில் உருவாக்கி ஏற்றுமதி செய்த ஊரான ஜாஃபாவின் பெயரால் வழங்கப்பட்டுவருகிறது. ஜாஃபா நகரின் முதன்மைக் கிச்சிலி பழ ஏற்றுமதியாக இந்தவகைப் பழங்களே இருந்தன. கொப்பூழ் மற்றும் நரந்தம் வகைகளுடன் மையத்தரை, தெற்கு ஐரோப்பா, மையக்கிழக்குப் பகுதிகளில் விளைவிக்கப்படும் மூன்று முதன்மை ஆரஞ்சு வகைகளுள் இதுவும் ஒன்றாக உள்ளது. சைப்பிரசு, ஈராக்கு, இஸ்ரேல், பாலஸ்தீன், லெபனான், சிரியா, ஜோர்தான் மற்றும் துருக்கி போன்ற நாடுகளிலும் ஜாஃபா ஆரஞ்சு பயிரிடப்படுகிறது.

ஜாஃபா ஆரஞ்சுகள் இஸ்ரேலிலும் பாலஸ்தீனிலும் நவம்பருக்கும் மார்ச்சுக்கும் இடையில் அறுவடை செய்யப்படுகின்றன். விற்பனைப் பருவம் செப்டம்பரிலிருந்து ஏப்ரல் வரை இருக்கும். ஓராண்டின் விளைச்சலில் பாதிக்கும் மேல் ஏற்றுமதி செய்யப்படுகிறது. இஸ்ரேலிலிருந்து ஐரோப்பிய ஒன்றியத்துக்கு இந்த வகையையும் உள்ளிட்ட கிச்சிலி பழங்கள் பெருமளவில் ஏற்றுமதியாகின்றன.

1950-களிலும் 1960-களிலும் இஸ்ரேல் நாட்டின் சின்னமாக ஜாஃபா ஆரஞ்சுகள் இருந்தன.
ஜாஃபா ஆரஞ்சுகளால் டெல் அவீவ்-யாபோ நகர் *பெரிய ஆரஞ்சு* என்ற புனைப்பெயரைப் பெற்றது.

## சான்றுகள்

## துணைநூற்பட்டியல்

* 
*
*
*
*
*
*

## வெளியிணைப்புகள்
* ஆரஞ்சுப்பழ வகைகள்
* [இஸ்ரேலில் [கிச்சிலி]யின் 120 ஆண்டுகள்]
* An orange Israeli icon turns green

பகுப்பு:இசுரேலில் வேளாண்மை
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
இராணி எலிசபெத் சாலை

**இராணி எலிசபெத் சாலை** (Queen Elizabeth Way) என்பது கனடாவின் ஒன்றாரியோ மாகாணத்தில் தொராண்டோ நயாகரா தீபகற்பம் மற்றும் நியூயார்க்கின் பஃபலோவுடன் இணைக்கும் தொடர் நெடுஞ்சாலை ஆகும். ஃப்ரீவே ஃபோர்ட் எரியில் உள்ள அமைதிப் பாலத்தில் தொடங்கி  வரை உள்ளது.

இதன் வரலாறு 1931 ஆம் ஆண்டிலிருந்து தொடங்குகிறது, பெரும் பொருளியல் வீழ்ச்சியின் போது நிவாரணத் திட்டமாக அருகிலுள்ள தன்டாசு நெடுஞ்சாலை மற்றும் *இலேக்சோரு* சாலையைப் போலவே மத்திய சாலையையும் விரிவுபடுத்தும் பணி தொடங்கியது. 1934 மாகாணத் தேர்தலைத் தொடர்ந்து, ஒன்ராறியோ நெடுஞ்சாலை அமைச்சர் *தாமஸ் மெக்வெஸ்டன்* மற்றும் அவரது துணை அமைச்சர் *ராபர்ட் மெல்வில் ஸ்மித்* ஆகியோர் செருமனியின் *ஆட்டோபான்களைப்* போலவே வடிவமைப்பை மாற்றினர்.

ஐக்கிய இராச்சியத்தின் ஆறாம் ஜோர்ஜ் மனைவியின் நினைவாக எலிசபெத் சாலை எனப் பெயரிடப்பட்டது, அவர் பின்னர் எலிசபெத் போவ்சு-லயோன் என்று அறியப்பட்டார். இது சில சமயங்களில் ராணி E என்றும் குறிப்பிடப்படுகிறார். 

## சான்றுகள்


பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:நெடுஞ்சாலைகள்
பகுப்பு:கனடாவில் போக்குவரத்து
ராம்பச்சோதவரம்

**ராம்பச்சோதவரம்** (*Rampachodavaram*) என்பது இந்தியாவின் ஆந்திரப் பிரதேச மாநிலத்தில் கிழக்கு கோதாவரி மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.

## புவியியல்
ராம்பச்சோதவரம் 17.4500°வடக்கு 81.7667° கிழக்கு என்ற புவியியல் கூறுகளில் கடல் மட்டத்திலிருந்து 162 மீட்டர் (534 அடி) உயரத்தில் உள்ளது.

## போக்குவரத்து
மாநில அரசு பேருந்து சேவைகள் ராஜமுந்திரியில் இருந்து ராம்பச்சோதவரம் வரை இயங்குகின்றது.

## மேற்கோள்கள்

பகுப்பு:கிழக்கு கோதாவரி மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பாரன்கைமா

**கூழ்ம இழையம்** *(Parenchyma)* () அல்லது செயலிழையம் என்பது விலங்கின் உறுப்பிலோ புற்றுக் கட்டமைப்பிலமுள்ள பெரும்பகுதியாக உள்ள செயலாற்றும் இழையவகையாகும். விலங்கியலில் இது தட்டைப்புழுக்களின் உள்ளகத்தை நிரப்பும் இழையமாகும்.

இதன் கலச்சுவர் செல்லுலோசினால் ஆனது. இது கோள வடிவம், உருளை வடிவம், முட்டை வடிவம்,  உடு வடிவம், பல கோண வடிவம் 
ஆகிய வடிவங்களைக் கொண்டிருக்கும்.

## சொற்பிறப்பியல்
*பாரென்கைமா*  (parenchyma) என்பது இலத்தீனச் சொல்லாகும். இது பண்டையக் கிரேக்கச் சொல்லாகிய, ஊனிழையம் எனப் பொருள்படும், παρέγχυμα   எனும் சொல்லில் இருந்து உருவானதாகும். இது உள்வை எனப்பொருள்படும் παρεγχεῖν (parenkhein) என்றசொல்வழி உருவாக்கப்பட்டது. இங்கே παρα-(para-) என்றால்  பக்கம் ஆகும். மேலும், ἐν (en-) என்றால், உள் ஆகும். εῖν(khein) என்றால் வை அல்லது இடு ஆகும்'.

## மேற்கோள்கள்

## வெளி இணைப்புகள்
* 

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:திசுக்கள்
சாட்சர் ஏரி

**சாட்சர் ஏரி** (Satsar Lake) என்பது சம்மு காஷ்மீர் மாநிலத்தில் காந்தர்பல் மாவட்டத்தில் காஷ்மீர் பள்ளத்தாக்கில் 7 அல்பைன் ஏரிகளைக் கொண்ட ஒரு பெரிய ஏரி ஆகும். 

## புவியியல்

சாட்சர் ஏரியானது ஒன்றோடு ஒன்று தொடர்புடைய அடுக்கு முறையிலான ஏரிகளின் இணைப்பானது ஆகும்.  இந்த ஏரிகளானது ஒரு குறுகிய அல்பைன் பள்ளத்தாக்கில் வடக்கிலிருந்து தெற்காக 4 கிலோமீட்டர் (2.5 மைல்) தொலைவிற்கும் அகலவாக்கில் 1 கிலோமீட்டர்(0.62 மைல்) தொலைவிற்கும் பரவியுள்ளது. இது துலைல் பள்ளத்தாக்கு மற்றும் சிந்து பள்ளத்தாக்கு ஆகியவற்றுக்கிடையேயான இயற்கை மலையிடைக் கனவாயாக இருக்கிறது. 
கங்காபால் ஏரி மற்றும் நுண்ட்கோல் ஏரி ஆகியவை சாஜிபால் கனவாய்க்கு (4,041 மீட்டர் அல்லது 13,258 அடி) எதிர்புறமாக அமைந்துள்ளது. சாட்சர் ஏரிகனானவை கால்நடைகளின் மேய்ச்சல்காரர்களின் இருப்பிடமாகவும், சுற்றுலாப் பயணிகளின் முகாமிடும் இடமாகவும் அமைந்துள்ள பசும்பச்சைப் புல்வெளிகளால் சூழப்பட்டதாக இருக்கிறது. நாரங் மற்றும் நண்ட்கோல் ஆகியவை கோடைகாலத்தின் அருகாமையில் உள்ள வாழிடப் பகுதியாகவும் மலையேறுபவர்களின் முகாம் அமைக்கப்படும் அடிவாரமாகவும் இப்பகுதி விளங்குகிறது.

சாட்சர் ஏரியானது முதன்மையாக பனி உருகுவதால் ஏற்பட்டது.  கோடை மற்றும் இலையுதிர் காலத்தின் பிற்பகுதிகளில், இரண்டு அல்லது மூன்று ஏரிகள் வறண்டு விடுகிறது.

## மேற்கோள்கள்

பகுப்பு:சம்மு காசுமீர் ஏரிகள்
மனோகர் அஜாகோன்கர்

**மனோகர் திரிம்பக் அஜ்காவ்ன்கர்** (*Manohar Trimbak Ajgaonkar*) (பிறப்பு 6 நவம்பர் 1954) ஒரு இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார்.  இவர் கோவாவின் சட்டமன்றத்திற்கு முதன் முதலாக பெர்னேம் நகரத்தின் தர்காலிம் சட்டமன்றத் தொகுதியிலிருந்து தேர்ந்தெடுக்கப்பட்டார்.

இவர் தனது அரசியல் வாழ்க்கையை இந்திய தேசிய காங்கிரசு கட்சியிலிருந்து தொடங்கினார். இவர் 2002 ஆம் ஆண்டு பாரதிய ஜனதா கட்சியில் இணைந்தார். இவர் 2007 ஆம் ஆண்டில் இந்திய தேசிய காங்கிரசு கட்சிக்கு மீண்டும் திரும்பி தனது இடத்தைத் தக்க வைத்துக் கொண்டார். பின்னர் 2017 ஆம் ஆண்டில் மகாராட்டிரவாதி கோமந்த கட்சியில் இணைந்தார்.  வடக்கு கோவா மாவட்டத்தின் பெர்னேம் தொகுதியின் வேட்பாளராகவும் அறிவிக்கப்பட்டார்.

இவர் மீண்டும் 2019 ஆம் ஆண்டில் பாரதிய ஜனதா கட்சியில் இணைந்தார்.  மகாராட்டிரவாதி கோமந்த கட்சி to one seat in the கோவாவின் சட்டமன்றம். இவர் கோவா மாநிலத்தின் துணை முதலமைச்சராகவும் நியமிக்கப்பட்டார்.

## மேற்கோள்கள்

பகுப்பு:1954 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
இத்தி மரம்

thumb|இத்தி மரம்(அத்தி மரவகை)
**இத்தி மரம்** *(Ficus tinctoria)*என்பது ஆல் வகுப்பைச் சேர்ந்த ஒரு அத்திமர வகையாகும். இது கல்அத்தி அல்லது காட்டத்தி எனப்படுகிறது. இது பகுதித் தொற்றிவளர் தாவரமாகும். பெரும்பாலும் இது மற்ற மரங்களைச் சுற்றியோ, பாறை அல்லது சுவர்களின் இடுக்குகளிலோ வளரும். இதன் மரப்பட்டை பழுப்பு அல்லது மஞ்சள் கலந்த பச்சை நிறமாகக் காணப்படும். இலையின் ஒரு பாதி பெரியதாயும், அதன் அடிபாகம் கடின மயிரிழையுடையதாயும் இருக்கும். கல்இத்தி அல்லது கல்அத்திவகைத் தாவரம் மற்ற மரங்களின், குறிப்பாக பனைமரத்தை மீது மீது தொற்றி வளரும். இதன் தாவரப் பெயர் ஃபீக்கசு டிங்டோரியா து.சி.பேரசைட்டிக்கா என்பதாகும். இது மருத்துவத்திற்கும் சாயத்திற்கும் பயன்படுகிறது. இதன் பிற தமிழ்ப் பெயர்கள் இந்திரி, இறலி, சுவி, இறாடகம், காட்டத்தி என்பனவாகும். இம்மரம் இந்தியாவில் பீகார், அசாம், அந்தமான், தென்னிந்தியப் பகுதிகளில் வளர்கின்றது. இம்மரத்தின் பட்டை, பிஞ்சு, காய் முதலியன மருந்தாகப் பயன்படுகின்றன  

## மருத்துவக் குணங்கள்
இது துவர்ப்புச் சுவை உடையது. வெப்பத் தன்மயுடைய இது துவர்ப்பி எனப்படுகிறது.

## மேற்கோள்கள்
1. க.ச. முருகேச முதலியார் - குணபாடம் மூலிகை வகுப்பு - தமிழக அரசு வெளியீடு, சென்னை. @ 1969.

2. K.R. Kirtikar, and, B.D. Basu. - Indian Medicinal Plants - M/s. Bishen Singh Mahendra Pal Singh, Deradun. @ 1935.

3. R.N. Chopra, S.L. Nayar, and, I.C. Chopra - Glossary of Indian Medicinal Plants - C.S.I.R., New Delhi. @ 1956. 

4. J.S. Gamble - Flora of the Presidency of Madras - Botanical Survey of India, Calcutta. @ 1957.

பகுப்பு:சாயங்கள்
பகுப்பு:மூலிகைகள்
பகுப்பு:ஆலினம்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
ஸ்டென்டார்

**கசையுயிரிகள்** *(stentor)* **புனல் நுண்விலங்குகள்** *(trumphet animalcules)* என்பது அமீபா போன்றதொரு ஒற்றைக்கலக் கலப்புண்ணி முன்னுயிரி ஆகும். தண்ணீரில் வாழக்கூடியது. புனல் போன்ற வடிவம் உடையது. மொத்தம் 2.0 மிமீ நீளமுள்ளது. தலைப்பக்கம் அகன்று குழல்வாய் போல் இருக்கிறது. இதைச் சுற்றிலும் பல மயிரைழைகள்(கசைக் ஓயாமல் துடித்துக் கொண்டிருக்கின்றன. வட்ட வட்ட அலைகளைக் கிளப்புகின்றன. இந்த கசைகளின் துடிப்பு ஒரு சக்கரம் சுழல்வது போல் இருக்கும். இது விதிவிலக்காக அனைத்து முன்னுயிரிகளினும் பெரியதாகும்.

இது தன் காலை ஒரு நீரிச் செடியின் மீதோ வேறு மிருகத்தின் மீதோ பாறையின் மீதோ ஒட்டிக் கொள்கிறது. தலைப்பக்கமுள்ள கசைகளைச் சுழற்றுகிறது. தண்ணீருக்குள் இருக்கும் நுண்ணிய விலங்குகள், செடிகள் இந்த அலைக்குள் அகப்பட்டுக் கொள்கின்றன. உணவுக் குமிழ்களால் தொண்டைக்குள் தள்ளப்படுகின்றன. ஒரு உயிர்நூல் அறிஞர் பட்டினி கிடந்த புனற் கசையியிரியை ஒன்றை எடுத்தார். யூக்ளீனாக்கள் நிறைந்த தண்ணீரில் அதை விட்டார். அது யூக்ளினாக்கள் மேல் பாய்ந்தது. வட்டக் கசைகள் சுழல்கின்றன. ஒரு நிமிடத்திற்குள் 100 யூக்ளீனாக்களை விழுங்கியது. இதன் உடல் பரப்பில் எல்லாம் சிறு சிறு கசைகள் முளைத்திருக்கின்றன. இந்த கசைகள் துடிப்பதால் நீரில் இந்த விலங்கு நீந்துகிறது. தலைப்பக்கம் இருக்கும் கசைகள் பல ஒன்று சோர்ந்து முக்கோண வடிவத் துடுப்புகள் போல் இருக்கின்றன. இந்த முக்கோணத் துடுப்புகள் முதன்மையாக உணவை ஈர்க்கப் பயன்படுகின்றன. இதன் உடலில் வரிசை வரிசையாக நார்களைப் போல் ஏதோ இருக்கின்றன. இவை சுருங்குவதால் அது குறுகும். இவை நீண்டால் அதுவும் நீளும் இவைகளுக்குச் சுருங்கு நார்கள் என்று பெயர். இடது பக்கத்தில் மணிக் கோர்த்தால் போல் இருப்பது உட்கரு. இதன் மேல் உள்ள நுண்ணிழகல் தாம் கசை செனப்படிகின்றன. பல கசைகளைப் பெற்றிருப்பதால் இது கசையுயிரி (ஸீலியேட்டா) எனப்படுகிறது.

## மேற்கோள்கள்

## வெளி இணைப்புகள்
* 
*
*
*Tartar, Vance. (1961) *The biology of Stentor*. New York, Pergammon Press. https://archive.org/details/biologyofstentor00tart

முன்னுயிரிகள்
பகுப்பு:கசையுயிரிப் பேரினம்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
கைர்டாபாத் சட்டமன்ற தொகுதி

**கைர்டாபாத் சட்டமன்ற தொகுதி** (*Khairtabad Assembly constituency*)  இந்தியாவின் தெலங்காணா மாநிலத்திலுள்ள ஒரு சட்டப்பேரவை தொகுதியாகும். தலைநகரம் ஐதராபாத்தில் இடம்பெற்றுள்ள 15 தொகுதிகளில் இதுவும் ஒன்றாகும். இத்தொகுதி செகந்தராபாது மக்களவைத் தொகுதியின் ஒரு பகுதியுமாகும். 

பாரதிய சனதா கட்சியைச் சேர்ந்த சி. இராமச்சந்திர ரெட்டி 2014 ஆம் ஆண்டு சட்டப்பேரவை தேர்தலில் முதல் முறையாக வெற்றி பெற்றார். 

## சட்டமன்ற தொகுதியின் எல்லை

இச்சட்டமன்ற தொகுதியில் பின்வரும் பகுதிகள் இடம்பெற்றுள்ளன. 
{|class="wikitable" style="text-align: center"
!width="115px"|பகுதிகள் 
|-
| கைர்டாபாத் 
|-
| நாராயண்குடா
|-
| ஐதர்குடா
|-
| இமையட்நகர்
|-
| இலக்டிகாபுல் 
|-
| சோமாசி குடா 
|-
| புஞ்சாகட்டா
|-
| ராச்பவன் ரோடு
|-
| பஞ்சாரா இல்சு
|-
| பசீர்பாக் (பகுதி)
|-
| கிங் கோடி (பகுதி)
|-
| சிந்தால் பாசுட்டி (பகுதி)

## சட்டமன்ற உறுப்பினர்கள்

கைர்டாபாத் தொகுதியின் சட்டமன்ற உறுப்பினராக இருந்தவர்கள் பட்டியல் 

{| class="wikitable"
! தேர்தல் நடந்த ஆண்டு
! சட்டமன்ற உறுப்பினர்
! கட்சி 
|-
| 1967 
| நாரலா சால்கிரன்
| இந்திய தேசிய காங்கிரசு
|-
| 1972
| நாரலா சால்கிரன்
| இந்திய தேசிய காங்கிரசு
|-
| 1978 
| பி. சனார்தன் ரெட்டி 
|இந்திய தேசிய காங்கிரசு
|-
| 1983 
| நாரலா சால்கிரன் 
| சுயேட்சை
|-
| 1985 
| பி. சனார்தன் ரெட்டி 
|இந்திய தேசிய காங்கிரசு
|-
| 1989  
| பி. சனார்தன் ரெட்டி 
| இந்திய தேசிய காங்கிரசு
|-
| 1994 
| பி. சனார்தன் ரெட்டி 
| இந்திய தேசிய காங்கிரசு
|-
| 1999 
|கே. விசய ராமா ராவ் 
| தெலுங்கு தேசம் கட்சி
|-
| 2004
| பி. சனார்தன் ரெட்டி  
| இந்திய தேசிய காங்கிரசு
|-
| 2008  
|பி. விசுனுவர்தன் ரெட்டி
| இந்திய தேசிய காங்கிரசு
|-
| 2009 
| தனம் நாகேந்தர் 
| இந்திய தேசிய காங்கிரசு
|-
| 2014-18
| சி. இராமச்சந்திர ரெட்டி
| பாரதிய சனதா கட்சி
|-
| 2018
| தனம் நாகேந்தர்
| தெலுங்கானா இராட்டிர சமிதி 

## மேற்கோள்கள்

பகுப்பு:ஐதராபாத்து
பகுப்பு:ஐதராபாத் மாவட்டம், இந்தியா
பகுப்பு:தெலங்காணா சட்டமன்றத் தொகுதிகள்
செயிண்ட் லூசியா தேசிய அறக்கட்டளை

** செயிண்ட் லூசியா தேசிய அறக்கட்டளை** (*Saint Lucia National Trust*) என்பது செயிண்ட் லூசியா தீவில் 1975 ஆம் ஆண்டு நிறுவப்பட் டஓர் இலாபநோக்கற்ற அமைப்பாகும். இது "செயிண்ட் லூசியா தீவின் இயற்கை மற்றும் கலாச்சார பாரம்பரியத்தை காப்பாற்றுவதற்கும், தேசியபெருமைக்கும், நாட்டிற்கான அன்பிற்கும் இட்டுச் செல்லும் மதிப்பீடுகளை ஊக்குவிப்பதையும் நோக்கமாகக் கொண்டு செயல்படுகிறது. இது கரீபியன் முன்முயற்சி என்ற சுற்றுச்சூழல் அமைப்பில் உறுப்பினராக உள்ளது.

அறக்கட்டளை 11 பேர் கொண்ட குழுவால் நிர்வகிக்கப்படுகிறது. இவர்களில் ஏழுபேர் நேரடியாக அமைப்பின் பொது உறுப்பினர்களால் தேர்ந்தெடுக்கப்படுகின்றனர்.

தேசிய அடையாளமான புறாதீவு போன்ற தேசியஅடையாளங்கள், மாண்டே வளப்பகுதி போன்ற வரலாற்று அடையாளங்கள், மரியாதீவுகள், அன்சேலா லிபர்டா போன்ற இயற்கை பாதுகாப்பிடங்கள், பாயிண்டு சேபிள் சுற்றுச் சூழல் பாதுகாப்புப் பகுதி உட்பட பல்வேறு வகையான பகுதிகளை இந்த அறக்கட்டளை நிர்வகிக்கிறது.
## மேற்கோள்கள்

## புற இணைப்புகள்
*Saint Lucia National Trust website
*Saint Lucia National Trust blog

பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:செயிண்ட் லூசியா
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:சூழலியல் அமைப்புகள்
தாவர உடற்செயலியல்

thumb|முளைத்திறன் விகிதம் சோதனை
**தாவர உடற்செயலியல்** அல்லது **தாவர உடலியங்கியல்** (*plant physiology*) என்பது தாவரங்களின் செயல்பாடு அல்லது உடலியங்கியல் தொடர்பான தாவரவியலின் ஒரு துணைப்பிரிவாகும். தாவர புறஅமைப்பியல் (தாவரங்களின் அமைப்பு), தாவர சூழலியல் (சுற்றுச்சூழலுடனான தொடர்பு), தாவரவேதியியல் (தாவரங்களின் உயிர்வேதியியல்), உயிரணு உயிரியல், மரபியல், உயிரியற்பியல், மூலக்கூற்று உயிரியல் ஆகியவை நெருக்கமாக தொடர்புடைய துறைகளில் அடங்கும்.

ஒளித்தொகுப்பு, சுவாசம், தாவர உணவூட்டம், தாவர வளரூக்கி செயற்பாடுகள், திருப்ப அசைவுகள், தூண்டல் இயக்கங்கள், ஒளிக்காலத்துவம், ஒளி உருவத்தோற்றவியல், சர்க்கேடியன் இசைவுகள், சுற்றுச்சூழல் அழுத்ததௌடற்செயலியல், விதை முளைத்தல், செயலற்ற நிலை, இலை துளைச் செயற்பாடு, ஆவியுயிர்ப்பு போன்ற அடிப்படைச் செயல்முறைகளில் தாவர உடற்செயலியலாளர்கள் ஆய்வுகளை மேற்கொள்கின்றனர்.

## குறிப்புகள்


பகுப்பு:தாவரவியல்
கீழ்த்திசை கவனக் குவிப்புக் கொள்கை

இந்திய அரசின் **கீழ்த்திசைக் கவனக் குவிப்புக் கொள்கை** (*Look East policy*) என்பது தென்கிழக்காசிய நாடுகளுடன் விரிவான பொருளாதார மற்றும் மூலோபாய உறவுகளை வளர்ப்பதற்கான ஒரு முயற்சியாகும், இது ஒரு பிராந்திய சக்தியாக அதன் நிலைப்பாட்டை வலுப்படுத்துகிறது, அத்துடன் சீனாவின் தந்திரோபாய செல்வாக்கிற்கு எதிரானது. 1991-இல் தொடங்கப்பட்ட இந்தக் கொள்கை, உலகின் இந்தியாவின் உலகக் கண்ணோட்டத்தில் ஒரு மூலோபாய மாற்றத்தைக் குறித்தது. இது பிரதம மந்திரி பி. வி. நரசிம்ம ராவ் (1991-1996) அரசாங்கத்தின் போது உருவாக்கப்பட்டு இயற்றப்பட்டது, பின்னர் அடல் பிகாரி வாச்பாய் (1998–2004), மன்மோகன் சிங் (2004–2014) ஆகியோரின் அடுத்தடுத்த நிர்வாகங்களால் கடுமையாகப் பின்பற்றப்பட்டது.

கீழ்த்திசைக் கவனக் குவிப்புக் கொள்கையின் வெற்றி, இந்திய வெளியுறவு அமைச்சு அதிகாரிகளை மேலும் செயல் சார்ந்த திட்டம் மட்டுமல்லாது விளைவு அடிப்படையிலான கொள்கையாக உருவாக்க ஊக்கமளித்தது. இரண்டு தசாப்தங்களுக்குப் பிறகு இக்கொள்கை, பிரதமர் நரேந்திர மோதியின் நிர்வாகத்தால் 2014 இல் அறிவிக்கப்பட்ட இந்தியாவின் "கீழ்த்திசைச் செயல் கொள்கையாக" (*Act East policy*) மாறியது. கிழக்கு அண்டை நாடுகளுடன் பொருளாதார ஈடுபாட்டை மேம்படுத்துவதில் கவனம் செலுத்திய இந்தியாவின் 1991 ஆம் ஆண்டின் "கீழ்த்திசைக் கவனக் குவிப்புக் கொள்கையின்படி" ஆசியான் மற்றும் பிற கிழக்கு ஆசிய நாடுகளுடன் உறவுகளை மேம்படுத்துவதில் இந்தியா அதிக கவனம் செலுத்தும் என்று மோதி அரசு கூறியது. இந்தக் கொள்கையானது பொதுவாக அந்தப் பிராந்தியத்தில் உள்ள நாடுகளுடனும் குறிப்பாக வியட்நாம், சப்பான் ஆகியவற்றுடன் மூலோபாயக் கூட்டாண்மை, பாதுகாப்பு ஒத்துழைப்பு ஆகியவற்றை உருவாக்குவதற்கான ஒரு கருவியாக மாறியது. கீழ்த்திசைக் கவனக் குவிப்புக் கொள்கை சோவியத் ஒன்றியத்துக்கு அப்பால் நட்பு நாடுகளை உருவாக்குவதை நோக்கமாகக் கொண்டிருந்தாலும், மியான்மர், வங்காளதேசம் போன்ற சிறிய எல்லை நாடுகளுடனான கூட்டணிகளை அது கவனிக்கவில்லை. சீனா இந்தக் குறைபாட்டைப் பயன்படுத்தி, மியான்மர், வங்காளதேசம் ஆகியவற்றுடனான வணிக விகிதங்களை இந்தியாவால் முடிந்ததை விட அதிகமாக அதிகரித்தது.

## இவற்றையும் பார்க்க
* வங்காள விரிகுடா பல்துறை தொழில்நுட்ப பொருளாதார கூட்டுறவிற்கான முன்னெடுப்பு

## மேற்கோள்கள்

பகுப்பு:இந்திய வெளியுறவுக் கொள்கை
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
ராஜேஷ் பட்டேகர்

**ராஜேஷ் பட்டேகர்** (Rajesh Patnekar, பிறப்பு: செப்டம்பர் 23, 1963) இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். பட்டேகர் வட கோவாவின், பிக்கோலிம் தொகுதியிலிருந்து, கோவா சட்டமன்றத்தில் உறுப்பினராக உள்ளார். இவரின் மனைவி அருணா பட்னேக்கர், மாப்புசாவில் உள்ள புனித மேரி கான்வென்ட் உயர்நிலைப் பள்ளியில் ஆசிரியர் பணியாற்றுகிறார். இவர் 2017 ஆம் ஆண்டு சட்டமன்றத் தேர்தலில் சட்டமன்ற உறுப்பினராகத் தேர்ந்தெடுக்கப்பட்டார்.

இதற்கு முன்பு 2002-2007 மற்றும் 2007-2012 ஆண்டுகளில் இவர் சட்டமன்ற உறுப்பினராகவும் இருந்துள்ளார். இவர் காதி கிராமத்தின் தலைவராகவும், கோவாவின் தொழில் துறை வாரியராகவும் பணியாற்றினார். கோவா சட்டமன்றத்தில், சட்டமன்ற உறுப்பினர், பொது கணக்குக் குழுவின் தலைவராகவும், சட்டமன்றத்தின் பல்வேறு குழுமங்களின் உறுப்பினராகவும் இருந்துள்ளார்.

## மேற்கோள்கள்

பகுப்பு:1963 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:கோவாவின் சட்டமன்ற உறுப்பினர்கள்
பகுப்பு:கோவா அரசியல்வாதிகள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
தமிழக காட்டுயிர்ச் சரணாலயங்கள்

ஓரிடத்தில் உள்ள அரிய அல்லது அபாயத்திற்குள்ளான உயிரனத்தைப் பாதுகாக்கும் பொருட்டு அது வாழும் இயற்கையான சூழல் சரணாலயமாக அங்கீகரிக்கப்படுகிறது. தமிழகத்தின் **[[வனவிலங்குகள் காப்பகம்|காட்டுயிர்ச் சரணாலயங்கள்]]**:

#முதுமலை சரணாலயம் - 217.76 ச.கி.மீ. - நீலகிரி மாவட்டம்.
#கோடியக்கரை சரணாலயம் - 17.26 ச.கி.மீ. - நாகப்பட்டினம் மாவட்டம். 
#களக்காடு காட்டுயிர் சரணாலயம் -  - திருநெல்வேலி மாவட்டம். 1962 ஆம் ஆண்டு, களக்காடு புலிகள் சரணாலயமும் (251 சதுர கிலோ மீட்டர்கள்), முண்டந்துறை புலிகள் சரணாலயமும் (567 சதுர கிலோமீட்டர்கள்) உருவாக்கப்பட்டன. 1988 ஆம் ஆண்டில், இந்த இருசரணாலயங்களையும் ஒன்றிணைந்து, இக்காப்பகம் உருவாக்கப்பட்டது.
#இந்திராகாந்தி காட்டுயிர் சரணாலயம் - 850 ச.கி.மீ. - கோயம்புத்தூர் மாவட்டம்.
#வல்லநாடு வெளிமான் சரணாலயம் - 16.41 ச.கி.மீ. - தூத்துக்குடி மாவட்டம்.
#திருவில்லிபுத்தூர் நரை அணில் சரணாலயம் - 485.2 ச.கி.மீ. - விருதுநகர் மாவட்டம்.
#கன்னியாகுமரி காட்டுயிர் சரணாலயம் - 402.39 ச.கி.மீ. - கன்னியாகுமரி மாவட்டம்.
#கொடைக்கானல் காட்டுயிர் சரணாலயம் - 608.95 ச.கி.மீ. - திண்டுக்கல் மற்றும் தேனி மாவட்டம்.
#கங்கைகொண்டான் புள்ளிமான் சரணாலயம் - 2.88 ச.கி.மீ. - திருநெல்வேலி மாவட்டம்.
#காவேரி வடக்கு காட்டுயிர் சரணாலயம் - 504.33 ச.கி.மீ. - கிருட்டிணகிரி மற்றும் தருமபுரி மாவட்டம்.
#சத்தியமங்கலம் வனவிலங்கு உய்வகம் மற்றும் புலிகள் காப்பகம்
#உதயமார்த்தாண்டபுரம் பறவைகள் சரணாலயம் -திருவாரூர் மாவட்டம்

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டில் உள்ள காட்டுயிர் காப்பகங்கள்